Flexibilitatea în business îţi poate salva afacerea: "Am intrat pe piaţă cu un produs nou – lămpi UVC".
Antreprenorul vinde aproximativ 15 lămpi UVC pe zi. Materialele publicitare nu au mai avut cerere în pandemie. La doar 2 luni de la deschidere, Dan Pană va ajunge la vânzări de 400.000 de lei.
Flexibilitatea în business îţi poate salva afacerea. Dan Pană este inginer şi antreprenor.Din cauza pandemiei, a trecut de la vânzarea de echipamente de publicitate, la lămpile UVC pentru dezinfectat aerul şi suprafeţele.Dan Pană: "Într-o perioadă scurtă de vreo două săptămâni am trecut de la design la identificarea furnizorilor şi apoi am intrat pe piaţă cu un produs nou. Am integrat produsul într-o cutie produsă de noi, care este realizată dintr-un lemn mai dur, se cheamă HDF, sunt nişte fibre de lemn şi cu asta am încercat să avem şi un produs verde"Această alegere îi aduce vânzări de 400.000 de lei, scrie Ziarul Financiar. Lămpile create de firma lui sunt folosite în industrie de spitale şi în spaţiile de epurare a apei. Produsul este integrat într-un format eco, obţinut din rumeguş.